Document ID: 31992R2064

ΚΑΝΟΝΙΣΜΟΣ (ΕΟΚ) αριθ. 2064/92 ΤΟΥ ΣΥΜΒΟΥΛΙΟΥ της 30ής Ιουνίου 1992 για την τροποποίηση του κανονισμού (ΕΟΚ) αριθ. 762/89 για την καθιέρωση ειδικού μέτρου υπέρ ορισμένων οσπριοειδών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι, με τον κανονισμό (ΕΟΚ) αριθ. 762/89 (4) καθιερώθηκε ειδικό μέτρο υπέρ ορισμένων οσπριοειδών- ότι η ισχύς του κανονισμού αυτού λήγει στις 30 Ιουνίου 1993-
ότι η διατήρηση της καλλιέργειας οσπριοειδών όπως οι φακές, τα ρεβύθια και τα λαθούρια, ανταποκρίνεται σε κοινοτικό οικονομικό συμφέρον- ότι είναι συνεπώς αναγκαίο να παραταθεί το ειδικό μέτρο υπέρ αυτών έως τις 30 Ιουνίου 1996-
ότι είναι σκόπιμο να θεσπισθούν οι λεπτομερείς κανόνες εφαρμογής σύμφωνα με τη διαδικασία του άρθρου 12 του κανονισμού (ΕΟΚ) αριθ. 1117/78 του Συμβουλίου της 22ας Μαΐου 1978 περι κοινής οργανώσεως αγοράς στον τομέα των αποξηραμένων ζωοτροφών (5),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5 του κανονισμού (ΕΟΚ) αριθ. 762/89, οι όροι "1992/93" αντικαθίστανται από τους όρους "1995/96".
Άρθρο 2
Στο άρθρο 4 του κανονισμού (ΕΟΚ) αριθ. 762/89, η πρώτη φράση αντικαθίσταται από το ακόλουθο κείμενο:
"Η Επιτροπή θεσπίζει τον κανονισμό εφαρμογής σύμφωνα με τη διαδικασία του άρθρου 12 του κανονισμού (ΕΟΚ) αριθ. 1117/78."
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 30 Ιουνίου 1992.

Labels: 17
6